[bookmark: _Hlk49168340]4. pielikums
Atklāta konkursa “Elektromateriālu un LED gaismekļu iegāde”
identifikācijas Nr. SIA RNP 2024/12
nolikumam
PROJEKTS

LĪGUMS
par gaismu emitējošo diožu (LED) gaismekļu iegādi

Rīgā	Līguma datumu un numuru skatīt paraksta zonā

SIA „Rīgas namu pārvaldnieks”, reģistrācijas Nr. 40103362321 (turpmāk – Pircējs), kuru saskaņā ar ________________________________ pārstāv _____________________________, no vienas puses, un
____ „_______________”, reģistrācijas Nr.______________ (turpmāk – Pārdevējs)[footnoteRef:1], kuru saskaņā ar ___________________________ pārstāv __________________________________, no otras puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk Pircējs un Pārdevējs kopā saukti kā Puses, bet katrs atsevišķi kā Puse,
pamatojoties uz atklāta konkursa “Elektromateriālu un LED gaismekļu iegāde”, identifikācijas Nr. SIA RNP 2024/12 (turpmāk – Iepirkums) rezultātu iepirkuma 2. daļā, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Ref354732255]Pārdevējs piegādā un pārdod, bet Pircējs pērk gaismu emitējošo diožu (LED) gaismekļus (turpmāk – Prece vai Preces) saskaņā ar Līgumu un Līguma 1. pielikumu “Tehniskā specifikācija,  Tehniskais un finanšu piedāvājums” (turpmāk - Tehniska specifikācija, tehniskais un finanšu piedāvājums).
1.2. Pārdevējs ar saviem resursiem un par saviem līdzekļiem nodrošina Preces piegādi un izkraušanu Pircēja norādītajās vietās Rīgas valstspilsētas administratīvajā teritorijā, kā arī Līgumā paredzētajos gadījumos nodrošina Preces izsniegšanu Pircējam Pārdevēja tirdzniecības vietā vai noliktavā.
1.3. [bookmark: _Toc336440081]Ar kvalitatīvu Preci Līguma izpratnē saprotama Prece, kas atbilst konkrētajam preču veidam paredzētajām prasībām, Eiropas Standartizācijas organizācijas izsniegtajiem standartiem un Līguma noteikumiem, tajā skaitā Tehniskajai specifikācijai, tehniskajam un finanšu piedāvājumam.
1.4. [bookmark: _Ref447287354]Pircējs Līguma cenas ietvaros var iegādāties no Pārdevēja arī citas preces, kas nav iekļautas Tehniskajā specifikācijā, tehniskajā un finanšu piedāvājumā, kuru patēriņš ir neregulārs un nav iespējams noteikt to iegādes nepieciešamību uz Iepirkuma rīkošanas brīdi. Minēto preču apjoms nevar pārsniegt 20% (divdesmit procentus) no Līguma cenas bez pievienotās vērtības nodokļa (turpmāk – PVN). Pārdevējs šīs preces pārdod par mazumtirdzniecības cenu, kāda ir noteikta Pārdevēja klientiem Pircēja Preces pasūtīšanas brīdī, piemērojot Tehniskā specifikācijā, tehniskajā un finanšu piedāvājumā norādīto ___% (___________ procentu) atlaidi. Minēto atlaidi Pārdevējs ir tiesīgs nepiemērot precēm, kurām Pārdevējs rīko akcijas (turpmāk – Akcijas preces), ja noteiktā Akcijas preču cena ir zemākā par preču sākotnējo mazumtirdzniecības cenu ar piemēroto atlaidi. Šajā gadījumā Pārdevējs piegādā un pārdod preces pēc Akcijas preču cenas bez atlaides.
2. Līguma un Preces cena
2.1. [bookmark: _Toc336440086][bookmark: _Ref336247163][bookmark: _Ref367699649][bookmark: _Hlk74315300]Paredzamā Līguma cena bez PVN ir līdz 312 000,00 EUR (trīs simtiem divpadsmit tūkstošiem euro un 00 centiem) (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā.
2.2. [bookmark: _Toc336440089]Pircējam nav pienākums izlietot visu Līguma 2.1. punktā norādīto Līguma cenu.
2.3. Gadījumā, ja Līguma darbības laikā Pircējs nav izlietojis visu Līguma cenu, Pārdevējs nav tiesīgs celt par to pretenzijas un pieprasīt Līguma cenas samaksu pilnā apmērā.
2.4. Preces vienību cenas (turpmāk – Preces cena) noteiktas Tehniskajā specifikācijā, tehniskajā un finanšu piedāvājumā atbilstoši Pārdevēja iesniegtajam piedāvājumam Iepirkumā.
2.5. Līguma un Preces cenā ir iekļautas visas piegādes, iekraušanas un izkraušanas izmaksas, transporta izdevumi, kā arī citas ar Līguma izpildi saistītās izmaksas, visi valsts un pašvaldības noteiktie nodokļi (izņemot PVN), nodevas un citas izmaksas, kas saistītas ar Preci un tās piegādi.
2.6. Pārdevējs nav tiesīgs vienpusīgi paaugstināt Preces cenu visā Līguma darbības laikā.
2.7. Ja Līguma izpildes laikā Pārdevējs rīko akcijas, kuru laikā Prece tiek pārdota par zemāku cenu, kā norādīts Tehniskajā specifikācijā, tehniskajā un finanšu piedāvājumā, vai atkarībā no pasūtītas Preces daudzuma vai citu apstākļu dēļ Precei tiek piemērota atlaide, Pārdevējs informē Pircēju par šīm akcijām un/vai atlaidi Līguma 13.1.2. apakšpunktā noteiktajā kārtībā. Šajā Līguma punktā minēto Preci, kurai Pārdevējs rīko akcijas, Pārdevējs piegādā un pārdod Pircējam pēc šīs Preces akcijas cenām, bet Preci, kurai Pārdevējs piemēro atlaidi, Pārdevējs piegādā un pārdod Pircējam ar piemēroto atlaidi.
3. Samaksas kārtība
3.1. Pircējs veic samaksu par kvalitatīvu, Līguma noteikumiem atbilstoši piegādātu Preci 20 (divdesmit) kalendāro dienu laikā pēc Preces pavadzīmes abpusējas parakstīšanas.
3.2. Pārdevējs, izrakstot Preces pavadzīmi, piemēro PVN likmi spēkā esošajos normatīvajos aktos noteiktajā kārtībā un apmērā.
3.3. Pārdevējs Preces pavadzīmē papildus citiem obligātajiem rekvizītiem norāda Pircēja piešķirto Līguma numuru, Preces piegādes adresi, Preci, Preces daudzumu, Preces cenu, atlaidi (ja tiek piemērota) un kopējo vērtību bez PVN, PVN un kopējo rēķina summu ar PVN.
3.4. Ja Preces pavadzīmē nav norādīta visa Līguma 3.3. punktā noteiktā informācija, Pircējs atsaka Preces pavadzīmes saskaņošanu un informē Pārdevēju par konstatētajām Preces pavadzīmes neatbilstībām Līguma 13.1.2. apakšpunktā noteiktajā kārtībā.
3.5. Pārdevējs 3 (trīs) darba dienu laikā pēc Līguma 3.4. punktā minētās informācijas saņemšanas no Pircēja, sagatavo Līgumam atbilstošu Preces pavadzīmi un atkārtoti iesniedz to Pircējam Līguma 13.1.2. apakšpunktā noteiktajā kārtībā. Pircējs neveic norēķinu ar Pārdevēju līdz brīdim, kamēr Pārdevējs neiesniedz atbilstošu Preces pavadzīmi Pircējam.
3.6. Par samaksas dienu tiek uzskatīta diena, kad Pircējs veicis naudas pārskaitījumu uz Pārdevēja Līgumā norādīto bankas norēķina kontu.
3.7. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumu.
3.8. Ja Pārdevējs piegādājis nekvalitatīvu vai citādi Līgumam neatbilstošu Preci, samaksa tiek veikta Līguma 3.1. punktā norādītajā termiņā pēc nekvalitatīvas vai Līgumam neatbilstošas Preces apmaiņas pret kvalitatīvu Līgumam atbilstošu Preci.
4. [bookmark: _Ref404759191]Preces pasūtīšanas, piegādes un pieņemšanas kārtība
4.1. [bookmark: _Ref367712660][bookmark: _Toc336440076][bookmark: _Ref336255145][bookmark: _Ref413066543][bookmark: _Toc336440070][bookmark: _Ref336248080]Pircējs pasūta Preci pēc faktiskās nepieciešamības, iesniedzot Pārdevējam Preces pieprasījumu (turpmāk – Pieprasījums).
4.2. Pieprasījumu iesniedz jebkura no Līguma 13.2.1., 13.2.2., 13.2.3. apakšpunktā minētajām Pircēja pilnvarotajām personām Līguma 13.1.2. noteiktajā kārtībā jeb nosūtot Pieprasījumu elektroniski uz Pārdevēja Līguma 13.3. punktā norādītās pilnvarotās personas e-pasta adresi, vai uz kādu citu Pārdevēja norādīto e-pasta adresi, papildus telefoniski informējot Pārdevēja pilnvaroto personu par Pieprasījuma nosūtīšanu.
4.3. Pircējs Pieprasījumā norāda:
3. Preces nosaukumu;
3. Preces daudzumu;
4.3.3.	Preces piegādes vietas adresi;
[bookmark: _Toc336440074]4.3.4.	Pircēja atbildīgās personas, kura pieņems Preci un parakstīs Preces pavadzīmi, amatu, vārdu, uzvārdu un tālruņa numuru;
3. citu nepieciešamu informāciju.
4. Pārdevējs vismaz 1 (vienas) darba dienas pirms plānotās Preces piegādes/izsniegšanas dienas, Līguma 13.1.2. apakšpunktā noteiktajā kārtībā saskaņo ar Pircēju Preces piegādes laiku un precizē Preces piegādes/izsniegšanas vietu.
4. Pārdevējs nodrošina Preces piegādi un izkraušanu Preces piegādes vietā:
5. ne vairāk kā 5 (piecu) darba dienu laikā pēc Pieprasījuma saņemšanas, ja Pieprasījuma norādītais piegādājamas Preces daudzums ir līdz 50 (piecdesmit) Preces vienībām (gaismekļiem) un piegādājamās Preces kopējā vērtība ir vismaz 500,00 EUR (pieci simti euro) bez PVN;
5. ne vairāk kā 10 (desmit) darba dienu laikā pēc Pieprasījuma saņemšanas, ja Pieprasījuma norādītais piegādājamas Preces daudzums ir 51 (piecdesmit viens) un vairāk Preces vienību (gaismekļu) un piegādājamās Preces kopējā vērtība ir vismaz 500,00 EUR (pieci simti euro) bez PVN.
4.6. Puses vienojas, ka nepieciešamības gadījumā Pircējs saņems Preci no Pārdevēja ar savu transportlīdzekli, bet visi iekraušanas darbi notiks ar Pārdevēja tehniku un darba spēku. Šajā gadījumā Pārdevējs nodrošina Preces izsniegšanu Pircējam Pārdevēja tirdzniecības vietā vai noliktavā ne vēlāk kā 3 (trīs) darba dienu laikā pēc Pieprasījuma saņemšanas. Minimālais piegādājamās Preces daudzums tiek noteikts 500,00 EUR (pieci simti euro) vērtībā bez PVN. Gadījumā, ja pasūtamās Preces kopēja vērtība ir mazākā par 500,00 EUR (pieci simti euro) bez PVN, Pircējam ir tiesības saņemt Preci klātienē Pārdevēja tirdzniecības vietā vai noliktavā.
4.7. Pārdevējs nodrošina Preces piegādi un izsniegšanu Pircēja darba laikā (pirmdienā – ceturtdienā no plkst. 8.30 līdz 17.15, piektdienā no plkst. 8.30 līdz 16.00).
4.8. Pārdevējs informē Pircēju par attiecīga Pieprasījuma izpildīšanu jeb par pasūtītās Preces piegādi vai izsniegšanu ne vēlāk, kā 1 (vienas) darba dienas laikā pēc Preču pavadzīmes abpusējās parakstīšanas dienas, nosūtot Preču pavadzīmes kopiju uz e–pasta adresi: noliktava@rnparvaldnieks.lv.
4.9. [bookmark: _Toc336440079][bookmark: _Toc336440078]Ja Pārdevējs objektīvu un pamatotu iemeslu dēļ nevar veikt Preces piegādi vai izsniegšanu Līguma 4.5., 4.6. punktā noteiktajā termiņā, Pārdevējs par to nekavējoties informē Pircēju Līguma 13.1.2. apakšpunktā noteiktajā kārtībā. Šādā gadījumā Puses ir tiesīgas vienoties par Preces piegādes vai izsniegšanas termiņa pagarināšanu.
4.10. [bookmark: _Toc336440080][bookmark: _Ref336521447][bookmark: _Ref367712684]Preces piegādi/izsniegšanu un nodošanu - pieņemšanu apstiprina Pušu parakstītā Preces pavadzīme.
4.11. [bookmark: _Ref367778268]Pircējs atsaka Preces pieņemšanu un Preces pavadzīmes parakstīšanu, ja tiek piegādāta Pieprasījumam un/vai Līgumam (t.sk. Tehniskajai specifikācijai, tehniskajam un finanšu piedāvājumam) neatbilstoša vai nekvalitatīva Prece. Par konstatētajām Preces neatbilstībām Pircējs sagatavo un iesniedz Pārdevējam Līguma 13.1.2. apakšpunktā noteiktajā kārtībā Preces neatbilstības aktu (turpmāk – Neatbilstības akts).
4.12. Līguma 4.11. punktā noteiktajā gadījumā Pārdevējs ne vēlāk kā 5 (piecu) darba dienu laikā pēc Neatbilstības akta saņemšanas no Pircēja:
4.12.1. apmaina Preci pret Līguma noteikumiem atbilstošo Preci vai
4.12.2. atmaksā Pircējam Līguma 4.12. punktā norādītās Preces vērtību, ja samaksā par šo Preci jau ir veikta, bet Preci nav iespējams apmainīt.
4.13. [bookmark: _Ref367778243][bookmark: _Toc336440082]Pusēm rakstveidā vienojoties Līguma 4.12. punktā noteiktais Preces apmaiņas termiņš var tikt pagarināts.
4.14. Pircēja Preces pieņemšana un Preces pavadzīmes parakstīšana neatbrīvo Pārdevēju no atbildības par Preces neatbilstībām, kas atklājas pēc Pircēja Preces pieņemšanas. Šajā gadījumā Pircējam ir jāizpilda Līguma 4.12. punkta noteiktās saistības.
4.15. Ja Pusēm rodas domstarpības Preces neatbilstību, defektu un trūkumu novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai eksperta slēdziens būs nelabvēlīgs.
4.16. Pušu parakstītā Preces pavadzīme ir pamats pieņemtās Preces apmaksai.
4.17. Pārdevējs ir atbildīgs par piegādājamās Preces nejaušas, pilnīgas vai daļējas bojāejas un bojāšanās risku līdz Preces pavadzīmes abpusējai parakstīšanai.
4.18. Ja Līguma izpildes laikā tiks konstatēts, ka Tehniskajā specifikācijā, tehniskajā un finanšu piedāvājumā norādītā Prece vairs netiek ražota vai nav pieejama tirgū, Pārdevējs ir tiesīgs aizstāt šo Preci ar tā paša vai cita ražotāja piedāvāto ekvivalento Preci, kas atbilst Tehniskajā specifikācijā, tehniskajā un finanšu piedāvājumā izvirzītajām prasībām vai labāku, kura ietver šīs prasības. Šajā gadījumā Pārdevējs vismaz 14 (četrpadsmit) dienas iepriekš Līgumā 13.1. punktā apakšpunktos noteiktajā kārtībā informē Pircēju par minētajiem apstākļiem, iesniedzot Pircējam ražotāja, Preces ražotāja pārstāvja vai Preces izplatītāja vēstuli vai citu informāciju (piemēram, aktuālo ražotāja piedāvāto preču kataloga izdruku), kura apliecina, ka Tehniskajā specifikācijā, tehniskajā un finanšu piedāvājumā norādītā Prece vairs nav pieejama un ar kādu ekvivalento Preci to var aizstāt; vai informāciju par to, ka ekvivalenta risinājuma nav.
4.19. Par ekvivalentu preci Tehniskajā specifikācijā, tehniskajā un finanšu piedāvājumā norādītajai Precei šī Līguma izpratnē tiks uzskatīta prece, kura ir ekvivalenta pieprasītajai pēc tās funkcionalitātes, tehniskajām iespējām un tehniskajiem parametriem. Piedāvātajai Precei jābūt arī ekonomiski ekvivalentai attiecībā uz izmaksām, kas varētu rasties Preces ieviešanas un lietošanas laikā. Funkcionalitāte tiek uzskatīta par ekvivalentu arī tad, ja piedāvātajai Precei tā ir plašāka, nekā pieprasītajai (tomēr ietver pieprasītās Preces funkcionalitāti pilnā apjomā).
5. Elektronisko preču pavadzīmju aprites kārtība
5.1. Puses ir tiesīgas preču piegādes pavadzīmju (turpmāk tekstā – Pavadzīmes), kas noformētas atbilstoši Latvijas Republikā spēkā esošajiem normatīvajiem aktiem un Līguma noteikumiem, iesniegšanā, saskaņošanā un parakstīšanā izmantot elektronisko datu apmaiņas sistēmu EDISOFT (turpmāk tekstā – EDI sistēma) un/vai elektronisko pastu, nosūtot Pavadzīmes PDF formātā uz šādām e-pasta adresēm:
5.1.1. Pircēja e-pasta adrese: noliktava@rnparvaldnieks.lv;
5.1.2. Pārdevēja e-pasta adrese: ____________________.
5.2. Pārdevējs iesniedz Pircējam Pavadzīmes Līguma 5.1. punktā noteiktajā kārtībā ne vēlāk kā nākamajā darba dienā pēc Preces piegādes.
5.3. Pavadzīmes, kas iesniegtas šajā Līguma nodaļā noteiktajā kārtībā, tiek uzskatītas par iesniegtām un saņemtām nākamajā darba dienā pēc to nosūtīšanas.
5.4. Pavadzīmes tiek uzskatītas par pienācīgā kārtā sagatavotām, parakstītām un iesniegtām, ja tās ir nosūtītas kādai no Pusēm, no e-pasta adreses, kas satur domēna vārdu:
5.4.1. Pircēja domēna vārds: “@rnparvaldnieks.lv”;
5.4.2. Pārdevēja domēna vārds: ________________.
5.5. Pavadzīmes, kas iesniegtas šajā Līguma nodaļā noteiktajā kārtībā tiek sagatavotas elektroniski un ir derīgas bez paraksta, bet šajās Pavadzīmēs minētā saimnieciskā darījuma esamību pamatos Preces pasūtījumi, kas veikti un izpildīti saskaņā ar Līguma noteikumiem.
5.6. Šajā Līguma nodaļā noteiktajā kārtībā noformētas, iesniegtas un apstiprinātas Pavadzīmes tiek pielīdzinātas oriģināliem dokumentiem un to iesniegšana papīra dokumentu formā nav nepieciešama, izņemot gadījumus, ja kāda no Pusēm, tai svarīgu iemeslu dēļ, iesniedz pieprasījumu iesniegt Pavadzīmes papīra formā.
5.7. Pavadzīmes, kas nosūtītas izmantojot EDI sistēmu, tiek uzskatītas par iesniegtām un saņemtām EDI sistēmā ar brīdi, kad Pavadzīmes saņēmēja Puse pieslēdzas EDI sistēmai.
5.8. Gadījumā, ja Puse saņem e-pasta vai EDI sistēmas operatora paziņojumu par attiecīgā e-pasta sūtījuma nepiegādāšanu vai EDI sistēmas nepieejamību, šai Pusei par to nekavējoties jāinformē otra Puse, nosūtot paziņojumu uz Līguma 5.1.1., 5.1.2. apakšpunktā norādīto attiecīgās Puses e – pasta adresi.
5.9. Līguma 5.8. punktā noteiktajā gadījumā Puses iespējami īsākā laikā vienojas par citu nepiegādāto Pavadzīmju iesniegšanas veidu.
5.10. Gadījumā, ja Pavadzīmes ir saņemtas e-pastā, bet tās nav iespējams izlasīt, Pavadzīmes saņēmēja Pusei jāinformē par to otra Puse, nosūtot paziņojumu uz e-pasta adresi, no kuras attiecīga Pavadzīme ir nosūtīta, kopijā liekot attiecīgo Līguma 5.1.1., 5.1.2. apakšpunktā norādīto e-pasta adresi.
5.11. Par izmaiņām 5.1.1., 5.1.2. apakšpunktā norādītajās e-pasta adresēs, Pusei, kuras e-pasta adrese mainās, jāpaziņo par to otrai Pusei ne vēlāk kā 2 (divu) darba dienu laikā pēc šādu izmaiņu veikšanas, nosūtot elektronisko paziņojumu uz otras Puses pilnvarotās personas Līgumā norādīto e-pasta adresi.
5.12. Gadījumā, ja kāda no Pusēm 5 (piecu) darba dienu laikā no Pavadzīmes saņemšanas dienas neceļ pretenziju par Pavadzīmi, kas iesniegta šajā Līguma nodaļā noteiktajā kārtībā, tiek uzskatīts, ka attiecīgā Pavadzīme ir saņemta, pienācīgā kārtā apstiprināta un pieņemta turpmākai apstrādei/izpildei.
5.13. Gadījumā, ja Pavadzīme ir noformēta nekorekti, proti, ja tajā norādīta Līgumam neatbilstoša Preces cena, daudzums, kvalitāte, nosaukums; neprecīza/nepareiza Pircēja juridiskā vai preču piegādes adrese u.tml., Pircējs, ne vēlāk kā 5 (piecu) darba dienu laikā pēc neprecizitātes/neatbilstības konstatēšanas, informē par to Pārdevēju, nosūtot paziņojumu vai pretenziju elektroniski uz 5.1.2. apakšpunktā norādīto e-pasta adresi.
5.14. Šīs Līguma nodaļas noteikumi neskar Līguma 3., 4. nodaļā noteikto papīra formāta preču pavadzīmju aprites kārtību.
6. Līguma saistību izpildes nodrošinājums
6.1. Piegādātājs ne vēlāk kā 10 (desmit) darba dienu laikā pēc Līguma abpusējas parakstīšanas iesniedz Pircējam Līguma saistību izpildes nodrošinājumu kā neatsaucamu beznosacījumu bankas garantiju (turpmāk–Bankas garantija) vai neatsaucamu pirmā pieteikuma beznosacījumu Līguma izpildes apdrošināšanas polisi (turpmāk–Apdrošināšanas polise) par Līguma saistību izpildes nodrošinājuma kopējo summu ne mazāku par 2% (diviem procentiem) no Līguma cenas.
6.2. Bankas garantijas un Apdrošināšanas polises garantijām ir jābūt pakļautām Vienotajiem pieteikuma garantiju noteikumiem (the Uniform Rules for Demand Guarantees) (2010.gada redakcija, Starptautiskās Tirdzniecības palātas publikācija Nr.758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieteikuma garantiju noteikumi, piemērojami Latvijas Republikas normatīvie akti.
6.3. Apdrošināšanas polisē ir jābūt iekļautiem šādiem īpašiem nosacījumiem:
6.3.1. ar Apdrošināšanas polisi tiek apdrošinātas visas Piegādātāja Līguma izpildes saistības, tai skaitā:
6.3.1.1. atbildība par līgumsaistību nekvalitatīvu vai nesavlaicīgu izpildi, vai neizpildi vispār, t.sk., ja Pircējs izmanto Līgumā noteiktās tiesības vienpusēji izbeigt Līgumu tajā minēto iemeslu dēļ;
6.3.1.2. atbildība par Pircējam nodarītajiem zaudējumiem, kurus ar prettiesisku darbību vai neuzmanību nodarījis Piegādātājs vai tā pieaicinātie apakšuzņēmēji;
6.3.1.3. Piegādātājam piemērotie līgumsodi (ja tādi tiek aprēķināti) par līguma saistību nekvalitatīvu izpildi, nesavlaicīgu izpildi vai neizpildi vispār.
6.4. Bankas garantiju vai Apdrošināšanas polisi un dokumentu par apdrošināšanas prēmijas samaksu Piegādātājs iesniedz Pircējam:
6.4.1. elektroniski Līguma 13.1.1. vai 13.1.2. apakšpunktā noteiktajā kārtībā, ja iesniedzamais dokuments sagatavots elektroniski un parakstīts ar drošu elektronisku parakstu;
6.4.2. Līguma 13.1.3.  vai 13.1.4. apakšpunktā noteiktajā kārtībā, ja iesniedzamais dokuments ir sagatavots un parakstīts papīra formā.
6.5. Bankas garantijai vai Apdrošināšanas polisei jābūt spēkā visā Līguma darbības laikā.
6.6. Ja tiek pagarināts Līguma darbības termiņš, Piegādātājs ne vēlāk, kā 10 (desmit) darba dienu laikā pēc Pušu vienošanās par Līguma darbības termiņa pagarināšanu stāšanās spēkā iesniedz Pircējam Līguma saistību izpildes nodrošinājumu ar spēkā esošu darbības termiņu laikā posmā, par kuru pagarināts Līguma darbības termiņš.
7. Pušu pienākumi
7.1. Pircējs:
7.1.1. pieņem kvalitatīvu, Līguma noteikumiem atbilstošu Preci;
7.1.2. veic samaksu par pieņemto Preci Līgumā noteiktajā kārtībā un termiņā.
7.2. Pircējam ir arī citi pienākumi saskaņā ar šo Līgumu un normatīvajiem aktiem.
7.3. Pārdevējs:
7.3.1. piegādā un izsniedz Preci Pircējam Līgumā noteiktajā termiņā, nodrošinot piegādātās Preces pilnīgu atbilstību Līguma un tā pielikumu prasībām, kā arī Preces atbilstību kvalitātes prasībām atbilstoši paredzētajam Preces izmantošanas veidam;
7.3.2. piegādā Preci ražotāja standarta iepakojumā un marķējumā, nodrošinot pilnīgu Preces un tās iepakojuma saglabāšanu to transportējot;
7.3.3. sniedz Pircējam patiesu un pilnīgu informāciju par Preci, tā īpašībām, drošumu un lietošanas noteikumiem;
7.3.4. nodrošina vismaz 1 (vienu) tirdzniecības vietu ar noliktavu Rīgas pilsētas administratīvās teritorijas robežās vai ne tālāk kā 5 km attālumā aiz Rīgas robežas, kurā Pircējam klātienē būtu iespējams iegādāties visas no Tehniskajā specifikācijā, Tehniskajā - finanšu piedāvājumā norādītās Preces; 
7.3.5. nodrošina interneta tīklā Pircējam pieejamu mājas lapu/interneta veikalu ar preču katalogu ar Preces aktuālajām cenām, ja precēm ir piemērota 1.4. punktā norādītā atlaide (Akcijas cena), tad šādai informācija ir jābūt skaidri norādītai, tai skaitā redzamam atlaides apmēram summas vai % izteiksmē un preces sākotnējajai cenai pirms atlaides piemērošanas.
7.4. Pārdevējam ir arī citi pienākumi saskaņā ar šo Līgumu un normatīvajiem aktiem.
8. Preces garantija
8.1. [bookmark: _Ref367704246]Pārdevējs nodrošina piegādātās/izsniegtās Preces atbilstību Līguma nosacījumiem.
8.2. Preces garantijas termiņš ir 24 (divdesmit četri) mēneši no Preces pavadzīmes abpusējas parakstīšanas dienas, ja vien Preču ražotājs nav noteicis īsāku Preces garantijas termiņu.
8.3. Pircējs Preces garantijas laikā Preci uzglabā un lieto atbilstoši Preces lietošanas instrukcijai un uzglabāšanas noteikumiem. 
8.4. [bookmark: _Ref367704401][bookmark: _Ref367704835]Līguma 8.2. punktā noteiktajā Preces garantijas termiņa laikā Pārdevējs, ne vēlāk kā 2 (divu) dienu laikā pēc Pārdevēja garantijas gadījuma pieteikuma saņemšanas no Pircēja, par saviem līdzekļiem:
8.4.1. apmaina nekvalitatīvu vai citādi Līgumam neatbilstošu Preci pret kvalitatīvu, Līgumam atbilstošu Preci, vai
8.4.2. atmaksā nekvalitatīvās vai citādi Līgumam neatbilstošās Preces vērtību, ja samaksa par šo Preci jau ir veikta, bet Preci nav iespējams apmainīt.
8.5. Pircējs garantijas gadījuma pieteikumu Pārdevējam iesniedz jebkurā no Līguma 13.1. punkta apakšpunktos dokumentu un informācijas iesniegšanas veidiem, papildus telefoniski informējot Pārdevēju par garantijas gadījuma pieteikuma nosūtīšanu.
8.6. Ja Pusēm rodas domstarpības Preces neatbilstību (defektu un trūkumu) novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai eksperta slēdziens būs nelabvēlīgs. Neatkarīgā eksperta pieaicināšana nepagarina šī Līguma 8.4. punktā noteikto apmaiņas/atmaksas termiņu. 
8.7. Līguma 8.4. punktā noteiktais pienākums Pārdevējam nav saistošs, ja Prece zaudējusi kvalitāti tāpēc, ka Pircējs nav ievērojis Preces uzglabāšanas vai lietošanas noteikumus.
9. Pušu atbildība
9.1. [bookmark: _Ref367774249]Puses normatīvajos aktos noteiktajā kārtībā ir atbildīgas viena otrai par nodarītajiem zaudējumiem, ja tie radušies Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
9.2. Puses normatīvajos aktos noteiktajā kārtībā ir atbildīgas trešajām personām par nodarītajiem zaudējumiem, ja tie radušies Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
9.3. Puses savstarpēji ir atbildīgas par otrai Pusei un trešajām personām nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā.
9.4. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
9.5. Ja Pircējs neveic samaksu par Precēm Līgumā noteiktajā termiņā, Pārdevējam ir tiesības pieprasīt Pircējam maksāt līgumsodu 0,1% (vienas desmitās daļas procenta) apmērā no termiņā nesamaksātās summas par katru nokavēto maksājuma dienu. Pircējs līgumsodu samaksā 10 (desmit) darba dienu laikā no rēķina par līgumsodu saņemšanas no Pārdevēja.
9.6. Ja Pārdevējs nepiegādāja vai neizsniedza Preci Līgumā vai Pušu vienošanās noteiktajā termiņā, Pircējam ir tiesības pieprasīt Pārdevējam maksāt līgumsodu 0,1% (vienas desmitās daļas procenta) apmērā no savlaicīgi nepiegādātās Preces vērtības par katru kavējuma dienu.
9.7. Ja Pārdevējs piegādājis/iesniedzis nekvalitatīvu vai citādi Līgumam neatbilstošo Preci, par ko Pircējs iesniedza Pārdevējam pretenziju vai Neatbilstības aktu, Pircējam ir tiesības pieprasīt Pārdevējam maksāt līgumsodu 5% (piecu procentu) apmērā no piegādātās/iesniegtās nekvalitatīvās vai Līgumam neatbilstošas Preces vērtības par katru konstatēto gadījumu.
9.8. Ja Pārdevējs nepilda Līguma 4.12. un 8.4. punktā noteiktās saistības Līgumā vai Pušu vienošanās noteiktajā termiņā, Pircējam ir tiesības prasīt Pārdevējam maksāt līgumsodu 1 % (viena procenta) apmērā no savlaicīgi neapmainītās vai neatmaksātās Preces vērtības par katru kavējuma dienu.
9.9. Ja Pārdevējs vienpusēji pirms Līguma termiņa beigām atkāpjas no Līguma, izņemot Līguma 12.9.1. - 12.9.7. apakšpunktā noteiktos gadījumus, Pircējam ir tiesības pieprasīt Pārdevējam maksāt līgumsodu 10% (desmit procentu) apmērā no Līguma cenas, kas palikusi neapgūta uz Pārdevēja atkāpšanās no Līguma dienu. Tiek uzskatīts, ka Pārdevējs vienpusēji ir atkāpies no Līguma, ja Pārdevējs patvaļīgi, bez līgumiskā vai likumiskā pamata pārtrauca savu no Līguma izrietošo saistību izpildi un turpina tās nepildīt vairāk par 10. (desmit) kalendārajām dienām pēc pretenzijas saņemšanas no Pircēja par Līguma saistību neizpildi noteiktajā termiņā, vai iesniedza Pircējam paziņojumu par vienpusēju Līguma izbeigšanu vai atkāpšanos no Līguma.
9.10. Līguma 9.6. – 9.9. punktā noteikto līgumsodu Pārdevējs samaksā 10 (desmit) darba dienu laikā no rēķina par līgumsodu saņemšanas no Pircēja.
9.11. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
9.12. Pircējam ir tiesības ieskaita kārtībā samazināt maksājamo naudas summu par piegādāto Preci tādā apmērā, kāda ir Līgumā noteiktajā kārtībā aprēķinātā līgumsoda summa.
9.13. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principu, kā arī Līguma saistību neizpildes vai nepienācīgas izpildes sekas, iemeslus un apstākļus.
9.14. Līgumsoda samaksa neatbrīvo Puses no saistību izpildes.
10. Nepārvarama vara
10.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
10.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, epidēmijas, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
10.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par 3 (trīs) darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības nepārvaramas varas dēļ.
10.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 10.3. punkta nosacījumus.
10.5. Ja nepārvaramas varas dēļ Līguma izpilde aizkavējas ilgāk par 30 (trīsdesmit) kalendārajām dienām, katra Puse ir tiesīga vienpusēji izbeigt Līgumu, par to rakstveidā brīdinot otru Pusi.
10.6. Ja Līgums tiek atcelts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas dēļ.
11. Personu datu aizsardzības un konfidencialitātes noteikumi
11.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
11.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
11.3. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
11.4. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
11.5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
11.6. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
11.7. Piegādātājs nodrošina informācijas konfidencialitātes noteikumu izpildi arī no jebkuru trešo personu puses, ko Piegādātājs piesaistījis Līguma izpildē.
11.8. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu Līgumā un normatīvajos aktos noteikto personu datu aizsardzības un konfidencialitātes noteikumu neievērošanas dēļ.
12. Līguma izpildes termiņš, grozījumi un Līguma izbeigšana
12.1. Līgums stājas spēkā ar Pušu tā parakstīšanas brīdi.
12.2. Līgums ir spēkā 12 (divpadsmit) mēnešus vai līdz Līguma cenas bez PVN apguvei.
12.3. [bookmark: _Ref367713447]Pusēm vienojoties Līguma darbības termiņš var tikt pagarināts par laiku līdz 12 (divpadsmit) mēnešiem.
12.4. Jebkuri grozījumi un papildinājumi Līgumam, ir spēkā tikai tad, ja tie izdarīti rakstveidā un tos parakstījušas abas Puses.
12.5. Līguma grozījumi ir pieļaujami:
12.5.1. ja tie nemaina Līguma vispārējo raksturu;
12.5.2. ja tie atbilst Publisko iepirkumu likuma 61. panta nosacījumiem.
12.6. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
12.7. Pircējam ir tiesības vienpusēji izbeigt Līgumu bez Pārdevēja piekrišanas jebkurā no šādiem gadījumiem:
12.7.1. Pārdevējs vismaz 2 (divas) reizes nepiegādāja vai neiesniedza Preci Līgumā vai Pušu vienošanās noteiktajā termiņā, par ko Pircējs ir iesniedzis Pārdevējam vismaz 2 (divas) pretenzijas;
12.7.2. Pārdevējs vismaz 2 (divas) reizes piegādāja nekvalitatīvu vai citādi Līgumam (t.sk. Tehniskajai specifikācijai, tehniskajam - finanšu piedāvājumam) neatbilstošo Preci, par ko Pircējs ir iesniedzis Pārdevējam vismaz 2 (divas) pretenzijas vai Neatbilstības aktus;
12.7.3. Pārdevējs vismaz 2 (divas) reizes Līgumā vai Pušu vienošanās noteiktajā termiņā nav neapmainījis nekvalitatīvu vai citādi Līgumam neatbilstošo Preci pret kvalitatīvu, Līgumam atbilstošo Preci, par ko Pircējs ir iesniedzis Pārdevējam vismaz 2 (divas) pretenzijas.
12.7.4. Pārdevējs Līguma noteiktajā kārtībā un termiņā nav iesniedzis Līguma saistību izpildes nodrošinājumu vai laicīgi nepagarināja Bankas garantijas vai Apdrošināšanas polises spēkā esamības termiņu.
12.7.5. Pārdevēja saimnieciskā darbība ir apturēta vai izbeigta;
12.7.6. uzsākta Pārdevēja likvidācija;
12.7.7. ierosināta Pārdevēja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
12.7.8. Pārdevējs apzināti Pircējam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.7.9. Ja Pircējam ir zudusi nepieciešamība pēc Precēm. Šī Līguma apakšpunkta noteikumi neattiecas uz Pircēja jau pasūtītajām Precēm.
12.7.10. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.7.11. ir iestājušies nepārvaramas varas apstākļi.
12.8. Līguma 12.7.9. apakšpunktā noteiktajā gadījumā Pircējs ir tiesīgs vienpusēji izbeigt Līgumu, rakstiski Līgumā noteiktajā kārtībā paziņojot Pārdevējam par Līguma izbeigšanu vismaz 1 (vienu) mēnesi iepriekš. Šajā gadījumā Pārdevējs nav tiesīgs prasīt Pircējam atlīdzināt zaudējumus, kas var rasties Pārdevējam Līguma izbeigšanas dēļ.
12.9. Pārdevējam ir tiesības vienpusēji izbeigt Līgumu bez Pircēja piekrišanas jebkurā no šādiem gadījumiem:
12.9.1. Pircējs vismaz 2 (divas) reizes neveica samaksu par Preci Līgumā noteiktajā termiņā un katrs šāds maksāšanas nokavējums pārsniedza 10 (desmit) kalendārās dienas, par ko Pārdevējs ir iesniedzis Pircējam vismaz 2 (divas) pretenzijas;
12.9.2. Pircēja saimnieciskā darbība ir apturēta vai izbeigta;
12.9.3. uzsākta Pircēja likvidācija;
12.9.4. ierosināta Pircēja maksātnespējas vai tiesiskās aizsardzības procesa lieta, vai uzsākts ārpustiesas tiesiskās aizsardzības process;
12.9.5. Pircējs apzināti Pārdevējam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.9.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.9.7. ir iestājušies nepārvaramas varas apstākļi.
12.10. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 13.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
12.11. Līguma termiņam beidzoties vai Līguma pirmstermiņa izbeigšanas gadījumā, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos. 
13. Pušu saziņa un korespondence, pilnvarotās personas
13.1. Visus ar Līguma izpildi saistītos dokumentus, tajā skaitā bet ne tikai, Preces pavadzīmes, iesniegumus, paziņojumus, uzaicinājumus, informāciju, pieteikumus, pretenzijas, aktus, vienošanās un tml., viena Puse iesniedz otrai Pusei kādā no šādiem veidiem:
13.1.1. nododot personīgi Līguma 13.2.1. -13.2.3. apakšpunktā, 13.3. punktā norādītajām Pušu pilnvarotajām personām;
13.1.2. nosūtot elektroniski uz otras Puses pilnvarotās personas 13.2.1. -13.2.3. apakšpunktā, 13.3. punktā norādīto e-pasta adresi;
13.1.3. nosūtot elektroniski uz otras Puses Līgumā norādīto e-pasta adresi;
13.1.4. nosūtot ar pasta sūtījumu uz otras Puses Līgumā norādīto juridisko adresi.
13.2. Puses vienojas, ka ar Līguma izpildi saistītos jautājumus (gatavo un iesniedz Pieprasījumus, sagatavo, iesniedz un saskaņo grafikus, Preces pavadzīmes; saskaņo Preces piegādes termiņus un vietas; gatavo, paraksta un iesniedz aktus, pretenzijas, pieteikumus, paziņojumus; veic Preces kvalitātes un apmaksas kontroli u.c.) risinās šādas Pircēja pilnvarotās personas:
13.2.1. _____________________________ ___________________________________, tel. Nr. ________________, e-pasta adrese: _________________________;
13.2.2. _____________________________ ___________________________________, tel. Nr. ________________, e-pasta adrese: _________________________;
13.2.3. _____________________________ ___________________________________, tel. Nr. ________________, e-pasta adrese: _________________________.
13.3. Puses vienojas, ka visus ar Līguma izpildi saistītos jautājumus (tajā skaitā saņem Pieprasījumus, izraksta un iesniedz Preču pavadzīmes) risinās Pārdēvēja pilnvarotā persona _____________________________ ___________________________________, tel. Nr. ________________, e-pasta adrese: _________________________.
13.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm, no pirmdienas līdz ceturtdienai no plkst. 8.30 līdz 17.15, un piektdienā no plkst. 8.30 līdz  16.00.
14. Korupcijas un interešu konflikta riska novēršanas un trauksmes celšanas kārtība
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
15. Nobeiguma noteikumi
15.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības.
15.2. Puses rakstiskā veidā paziņo viena otrai:
15.2.1. par izmaiņām Līgumā norādītajās Pušu pilnvarotajās personās;
15.2.2. par Puses firmas (nosaukuma) maiņu;
15.2.3. par Puses juridiskā statusa maiņu;
15.2.4. par Puses juridiskās adreses maiņu;
15.2.5. par Puses korespondences adreses maiņu;
15.2.6. par jebkura Līgumā norādītā tālruņa numura vai elektroniskā pasta adreses maiņu;
15.2.7. par Puses likvidācijas vai reorganizācijas uzsākšanu;
15.2.8. par Puses saimnieciskās darbības apturēšanu;
15.2.9. par Puses saimnieciskās darbības izbeigšanu;
15.2.10. par Puses tiesiskās aizsardzības procesa lietas ierosināšanu;
15.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
15.2.12. par Puses maksātnespējas procesa lietas ierosināšanu.
15.3. Paziņojumu par Līguma 15.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
15.4. Paziņojums iesniedzams kādā no Līguma 13.1. punkta apakšpunktos noteiktajiem informācijas un dokumentu iesniegšanas veidiem, nepieciešamības gadījumos pievienojot dokumentus, kas apstiprina Paziņojumā minētās izmaiņas.
15.5. Līguma 15.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot Līguma 15.2.–15.4. punkta noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 13.1. punktā noteiktajā kārtībā ir akceptējusi kāda no Līguma 15.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
15.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
15.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
15.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas.
15.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
15.10. Līgums ir sagatavots latviešu valodā, parakstīts elektroniski un satur:
15.10.1. Līguma pamattekstu;
15.10.2. Līguma 1. pielikumu “Tehniskā specifikācija, tehniskais un finanšu piedāvājums”.
16. Pušu rekvizīti un paraksti:*
	Pircējs: 
	Pārdevējs:[footnoteRef:2] [2:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

Reģ. Nr. 40103362321
Bankas rekvizīti: Luminor Bank AS Latvijas filiāle

___________________________

___________________________

ŠIS DOKUMENTS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
1 no 11
11 no 11
